
	[bookmark: nev]IMRE RITA
ritaimre8@gmail.com
fogorvos
Osztatlan, 9. félév
Szegedi Tudományegyetem
Fogorvostudományi Kar
	
[bookmark: _GoBack]






Témavezető:
	Dr. Pósa Aniló
egyetemi docens, SZTE FOK




A hem-oxigenáz enzim közvetítette orális protektív mechanizmusok paclitaxellel kezelt patkányokban

Kulcsszavak: antiproliferatív, szájüreg, gyulladás, antioxidáns
Bevezetés: A paclitaxel egy erősen citotoxikus vegyület, amelyet a csendes-óceáni tiszafa kérgéből izoláltak. Antiproliferatív tulajdonságai miatt évtizedek óta alkalmazzák a kardiológiában és az onkológiában, többek között az emlőrák, a tüdőrák és a petefészekrák standard terápiájaként. Kardiovaszkulárisan a gyógyszerrel bevont sztentek és a gyógyszerrel bevont ballonokgyakori bevonó anyaga. Szájüregi mellékhatásait tekintve elegendő adat hiányában azonban nehéz következtetéseket levonni. Így vizsgálataink célja a paclitaxel szájüregi hatásainak molekuláris vizsgálata volt.
Módszerek: A kísérlet során felnőtt hím Wistar patkányokat kezeltünk 10 mg/kg/nap paclitaxellel, 2 héten keresztül. A kontroll csoportban azonos mennyiségű fiziológiás sóoldatot alkalmaztunk. Mieloperoxidáz (MPO), szuperoxid-dizmutáz (SOD), hem-oxigenáz (HO) és nitrogénmonoxid-szintáz (iNOS, cNOS) enzimek aktivitást; valamint az interleukin 6 (IL-6), tumor nekrózis faktor-alfa (TNF-alfa), glutation (GSH) és a HO-1 fehérjék koncentrációját vizsgáltuk patkány nyálmirigyekben (XXXIX./3546/2022).

Eredmények: Az eredmények azt mutatták, hogy a paclitaxellel kezelt állatok nyálmirigy szöveteiben magasabb HO/cNOS/SOD/GSH aktivitás és HO-1 expresszió volt megfigyelhető. Azonban az IL-6 és TNF-alfa szintekben nem volt különbség a kontroll csoporthoz képest.

Megbeszélés: Összefoglalva, a jelenlegi munka kimutatta, hogy a paclitaxel orális adagolása hatékonyan fenntartja a fontos antioxidáns és gyulladáscsökkentő molekulák expresszióját, amelyek részt vesznek az oxidatív és gyulladásos folyamatokban. Ezen túlmenően úgy tűnik, hogy ennek a sejtes védekezésnek a fő összetevője a HO-1/NOS fokozott expressziója, amely képes csökkenteni az oxidatív károsodás mértékét.

Tématámogatások: A kutatást a Szegedi Tudományegyetem Interdiszciplináris Kutatási, Fejlesztési és Innovációs Kiválósági Központjának Inkubációs Kompetencia Központja támogatta, GINOP_PLUSZ-2.1.1-21-2022-00083.




